Ir-Regolament tal-Kummissjoni (KE) Nru 2035/2003
tad-19 ta’ Novembru 2003
li jemenda r-Regolament (KE) Nru 296/96 dwar data li għandha tintbagħat mill-Istati Membri u l-irreġistrar ta’ kull xahar ta’ spiża ffinanzjata taħt it-Taqsima ta’ Garanzija tal-Fond Ewropew dwar Gwida u Garanzija Agrikola (FAEGG)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola [1], u b’mod partikolari l-Artikolu 5(3) u l-Artikolu 7(5) tiegħu,
Billi:
(1) L-Artikolu 181 u l-Artikolu 41(2) tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-estimi ġenerali tal-Komunitajiet Ewropej [2] jagħmlu provvediment, li jibda fis-sena finanzjarja 2004, għall-klassifikazzjoni ta’ l-ispiża tal-Kummissjoni bl-użu. L-effett ta’ kklassifikar ta’ l-ispiża b’din il-manjiera jkun li l-kapitoli tan-nomenklatura ta’ l-estimi jsiru inqas iddettaljati.
(2) Biex jinżamm l-istess livell ta’ informazzjoni u trasparenza daqskemm inżamm s’issa fl-irreġistrar ta’ spiża ffinanzjata taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), l-informazzjoni finanzjarja kkomunikata mill-Istati Membri kull xahar skond l-Artikolu 3(3) tar-Regolament tal-Kummissjoni (KE) Nru 296/96 [3], kif l-aħħar emendat bir-Regolament (KE) Nru 1997/2002 [4], għandha tinqasam fl-artikolu jew bis-suġġett ta’ estimi.
(3) Ir-Regolament (KE) Nru 296/96 għandu għalhekk ikun emendat.
(4) Il-miżuri li jipprovdi għalihom dan ir-Regolament huma skond l-opinjoni tal-Kumitat tal-FAEGG,
ADOTTAT DAN IR-REGOLAMENT:
Artikolu 1
Fl-Artikolu 3(4) tar-Regolament (KE) Nru 296/96, l-ewwel subparagrafu huwa ssostitwit b’li ġej:
"In-notifika li jirreferi għaliha l-paragrafu 3 għandha tinkludi taqsim ta’ spiża f’artikoli ta’ estimi fin-nomenklatura ta’ l-estimi tal-Komunitajiet Ewropej u, għall-kapitolu dwar il-verifika ta’ spiża agrikola, taqsima addizzjonali bis-suġġett ta’ estimi; madankollu, għall-kapitolu dwar is-sajd, spiża tingħata bil-kapitolu."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Huwa għandu japplika mill-1 ta’ Diċembru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Novembru 2003.